《惜红衣 露筋祠》
清代·黄燮清

水绿春烟，墙红古岸，嫩阴催夕。系棹门前，闲鸥道行客。

垂杨万缕，还认是、蛾眉颜色。愁绝。塘外野风，作落花消息。

明珰宝瑟。依约芳踪，淮流共清澈。招魂荐饮，素月上瑶席。

谁和叩舷哀唱，隔浦数声渔笛。问翠鬟何处，应在碧云天末。

作者简介：黄燮清（1805～1864）晚清诗人、剧作家。原名宪清，字韵甫，号韵珊，又号吟香诗舫主人。浙江海盐武原镇人。道光十五年（1835）举人，后屡试不第，晚年始得宜都县令，调任松滋，未几卒。少工词曲，中年以后始致力于诗文。其诗多抒写个人不平遭遇及人民的生活疾苦，咏史吊古之作深沉豪放，颇具特色。有《倚晴楼诗集》及《倚睛楼七种曲》传世。